Diari Oficial de la Generalitat Valenciana


Sumari del DOGV 7323, del 23-07-2014 (2014/6965)

RESOLUCIÓ de 18 de juliol de 2014, del director general d'Universitat, Estudis Superiors i Ciència, per la qual es concedixen ajudes al transport universitari a la Comunitat Valenciana per al curs 2013-2014.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7323

Data del DOGV
:   23-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/6965


Data del document
:   18-07-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 18 de juliol de 2014, del director general d'Universitat, Estudis Superiors i Ciència, per la qual es concedixen ajudes al transport universitari a la Comunitat Valenciana per al curs 2013-2014. [2014/6965]  
L'Orde 11/2014, de 12 de febrer, de la Conselleria d'Educació, Cultura i Esport (DOCV 7215, 17.02.2014), va convocar ajudes al transport universitari a la Comunitat Valenciana per al curs 2013-2014.  
De conformitat amb el que establix la base octava de l'esmentada orde de convocatòria, la comissió avaluadora reunida els dies 26 de maig i 30 de juny de 2014, va valorar les sol·licituds segons el criteris de concessió de les bases nou i deu, i va emetre un informe en què consta el resultat de l'avaluació efectuada.  
D'acord amb això, la Subdirecció General d'Universitat, Estudis Superiors i Ciència, com a òrgan instructor del procediment i a la vista de l'informe de l'òrgan col·legiat, eleva la proposta d'entitats beneficiàries i de sol·licituds denegades al director general d'Universitat, Estudis Superiors i Ciència.  
A la vista de la proposta de la comissió avaluadora, i d'acord amb la base onze de l'orde de convocatòria, el director general d'Universitat, Estudis Superiors i Ciència, per delegació de la consellera d'Educació, Cultura i Esport efectuada en la mateixa orde, resol:  
  
  
Primer  
Concedir les ajudes al transport universitari, corresponents al curs acadèmic 2013-2014, als sol·licitants i per a les rutes i en la quantia que s'indiquen en l'annex I.  
  
Segon  
Denegar les sol·licituds i rutes que figuren en l'annex II pels motius que s'hi indiquen.  
  
Tercer  
Es destina a la concessió d'estes ajudes un import total de 520.000,00 euros (cinc-cents vint mil euros), amb càrrec a l'aplicació pressupostària 35.20.98.995.41.6, Universitat i Estudis Superiors i línia de subvenció T1314000, «Transport de l'alumnat universitari», d'acord amb l'Orde 11/2014, de 12 de febrer, de la Conselleria d'Educació, Cultura i Esport (DOCV 7215, 17.02.2014).  
El pagament de l'ajuda s'efectuarà una vegada s'acredite la realització de l'activitat que fonamenta la concessió de la subvenció i la repercussió d'esta en la quantitat que han de pagar els alumnes universitaris, per mitjà de la presentació, abans del 14 de setembre de 2014, de la següent documentació original o fotocòpia compulsada, segons siga procedent:  
1. Acceptació de la subvenció.  
2. Certificat de compliment de l'activitat subvencionada.   
3. Memòria explicativa, subscrita pel representant legal de l'entitat beneficiària, de les activitats realitzades en què es declare el grau de compliment de l'activitat subvencionada i que expresse que s'ha complit l'activitat que ha motivat la concessió de la subvenció, amb expressió detallada de les dades sobre el servici prestat (rutes, alumnes transportats, descomptes realitzats, punts d'anada i tornada, etc.).  
  
4. Quan les activitats hagen sigut finançades amb la subvenció i, a més, amb fons propis o altres subvencions o recursos, haurà d'acreditar-se l'import, la procedència i l'aplicació d'estos fons.  
5. En el cas que el beneficiari siga un ajuntament, una associació d'estudiants universitaris o una cooperativa d'usuaris i consumidors l'objecte de la qual siga el transport universitari, estos hauran d'aportar, a més, les factures amb l'empresa contractista i el contracte firmat amb l'empresa (si no ha sigut presentat amb la sol·licitud de l'ajuda).  
6. En el cas que el beneficiari siga una empresa de transport públic regular permanent d'ús general, haurà d'aportar:  
- Un informe de la delegació d'alumnes corresponent a la universitat de destinació, en què es faça constar el compliment efectiu de l'activitat subvencionada.  
- Una memòria justificativa del cost incorregut per la realització de l'actuació subvencionada, amb el desglossament de cada un dels gastos contrets i ingressos obtinguts, subscrita pel responsable de l'àrea econòmica de l'empresa i amb el vistiplau del representant legal.  
  
La documentació justificativa de la realització de l'activitat s'haurà de presentar davant de la Direcció General d'Universitat, Estudis Superiors i Ciència abans del l4 de setembre de 2014. La falta de presentació de la documentació indicada més amunt en el termini establit suposarà, amb l'audiència prèvia a l'interessat, la pèrdua del dret a percebre la totalitat de la subvenció, per mitjà del corresponent procediment.   
En tot cas, l'Administració realitzarà les inspeccions que considere necessàries per a l'adequada comprovació de la bona aplicació dels fons públics.  
  
Quart  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per unes altres administracions o ens públics o privats, podran donar lloc a la modificació de la resolució de concessió.  
  
D'acord amb el que establix l'article 3 del Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, l'import total de les ajudes de minimis concedides per un estat membre a una única empresa no excedirà 200.000 euros durant qualsevol període de tres exercicis fiscals; aplicant-se la dita limitació màxima d'ajudes de minimis a les empreses que operen en el sector de transport de viatgers per carretera. No obstant això, l'esmentat límit no excedirà 100.000 euros si l'empresa exercix activitat de transport de mercaderies per carretera, sense que cap ajuda de minimis puga ser utilitzada per a l'adquisició de vehicles de transport de mercaderies per carretera.  
  
  
Quint  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Comunitat Valenciana.  
  
València, 18 de juliol de 2014.- El director general d'Universitat, Estudis Superiors i Ciència, p. d. (O 11/2014, 12.02.2014, DOCV 7215, de 17.02.2014): Felipe Palau Ramírez.